“இதோ பார் பாட்டி பற்றி உனக்கு தெரியும் தானே. பாவம் மைத்தீ என்ன பண்ணுவா” என தொடங்கி தானும் மைத்தீயுமாக செய்து வைத்திருந்த தீர்மானம் பற்றி கூறி அதெல்லாம் பாட்டி முன்னால் தவிடு பொடியான கதையையும் விளக்கி முடிப்பதற்குள் கிரிக்கு எல்லாம் விவரமாக புரிந்து விட்டது. கோபமும் தணிந்து விட்டது. லேசாக சிரித்துக்கொண்டே “சரியம்மா சரி, மைத்தீயை ஒன்றும் கோபமாக சொல்லமாட்டேன் போதுமா” என்று உறுதி கூறி அனுப்பி வைத்தான்.